phoneee/thai-legal-corpus huggingface dataset:
คำพิพากษาศาลฎีกาที่ 2350/2536หลักกฎหมาย: ป.ได้ร้องทุกข์ให้ดำเนินคดีแก่จำเลยทั้งสี่และ ส.ในความผิดฐานร่วมกันหน่วงเหนี่ยวกักขัง ภ.โดยร่วมกันกระทำความผิดตั้งแต่ห้าคนขึ้นไปตาม ป.อ.มาตรา 309 วรรคสอง ซึ่งเป็นความผิดที่ไม่อาจยอมความกันได้ และพนักงานสอบสวนมีอำนาจสอบสวนได้ แม้จะไม่มีคำร้องทุกข์เพราะมิใช่คดีความผิดต่อส่วนตัว ตาม ป.วิ.อ.มาตรา 121 พนักงานสอบสวนได้ดำเนินการสอบสวนแล้วเสนอความเห็นควรสั่งฟ้องพนักงานอัยการมีคำสั่งและฟ้องจำเลยทั้งสี่ในความผิดฐานดังกล่าว การสอบสวนและอำนาจฟ้องเป็นไปโดยชอบทุกขั้นตอน แม้ต่อมาในชั้นพิจารณาข้อเท็จจริงจะต่างจากฟ้องก็เป็นอำนาจศาลที่จะพิพากษาตามที่พิจารณาได้ความตามกฎหมาย หาเป็นเหตุให้กระทบกระเทือนถึงอำนาจการสอบสวนของพนักงานสอบสวน และอำนาจฟ้องของโจทก์ไม่ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2350/2536พนักงานอัยการ กรมอัยการโจทก์๖ พันตำรวจโทกฤษณ์ ศิริวรรณ กับพวกจำเลย ป.อ. ม. 309 ป.วิ.อ. ม. 2 (1) (6) (7, ม. 28 (1), ม. 121ป.ได้ร้องทุกข์ให้ดำเนินคดีแก่จำเลยทั้งสี่และ ส.ในความผิดฐานร่วมกันหน่วงเหนี่ยวกักขัง ภ.โดยร่วมกันกระทำความผิดตั้งแต่ห้าคนขึ้นไปตาม ป.อ.มาตรา 309 วรรคสอง ซึ่งเป็นความผิดที่ไม่อาจยอมความกันได้ และพนักงานสอบสวนมีอำนาจสอบสวนได้ แม้จะไม่มีคำร้องทุกข์เพราะมิใช่คดีความผิดต่อส่วนตัว ตาม ป.วิ.อ.มาตรา 121 พนักงานสอบสวนได้ดำเนินการสอบสวนแล้วเสนอความเห็นควรสั่งฟ้องพนักงานอัยการมีคำสั่งและฟ้องจำเลยทั้งสี่ในความผิดฐานดังกล่าว การสอบสวนและอำนาจฟ้องเป็นไปโดยชอบทุกขั้นตอน แม้ต่อมาในชั้นพิจารณาข้อเท็จจริงจะต่างจากฟ้องก็เป็นอำนาจศาลที่จะพิพากษาตามที่พิจารณาได้ความตามกฎหมาย หาเป็นเหตุให้กระทบกระเทือนถึงอำนาจการสอบสวนของพนักงานสอบสวน และอำนาจฟ้องของโจทก์ไม่(วินัย วิมลเศรษฐ-พัลลภ พิสิษฐ์สังฆการ-ชวลิต พรายภู่)ศาลอาญา - นายกฤต บุญญานุสนธิ์ศาลอุทธรณ์ - นายสละ เทศรำพรรณแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2350/2536พนักงานอัยการ กรมอัยการโจทก์๖ พันตำรวจโทกฤษณ์ ศิริวรรณ กับพวกจำเลย ป.อ. ม. 309 ป.วิ.อ. ม. 2 (1) (6) (7, ม. 28 (1), ม. 121ป.ได้ร้องทุกข์ให้ดำเนินคดีแก่จำเลยทั้งสี่และ ส.ในความผิดฐานร่วมกันหน่วงเหนี่ยวกักขัง ภ.โดยร่วมกันกระทำความผิดตั้งแต่ห้าคนขึ้นไปตาม ป.อ.มาตรา 309 วรรคสอง ซึ่งเป็นความผิดที่ไม่อาจยอมความกันได้ และพนักงานสอบสวนมีอำนาจสอบสวนได้ แม้จะไม่มีคำร้องทุกข์เพราะมิใช่คดีความผิดต่อส่วนตัว ตาม ป.วิ.อ.มาตรา 121 พนักงานสอบสวนได้ดำเนินการสอบสวนแล้วเสนอความเห็นควรสั่งฟ้องพนักงานอัยการมีคำสั่งและฟ้องจำเลยทั้งสี่ในความผิดฐานดังกล่าว การสอบสวนและอำนาจฟ้องเป็นไปโดยชอบทุกขั้นตอน แม้ต่อมาในชั้นพิจารณาข้อเท็จจริงจะต่างจากฟ้องก็เป็นอำนาจศาลที่จะพิพากษาตามที่พิจารณาได้ความตามกฎหมาย หาเป็นเหตุให้กระทบกระเทือนถึงอำนาจการสอบสวนของพนักงานสอบสวน และอำนาจฟ้องของโจทก์ไม่(วินัย วิมลเศรษฐ-พัลลภ พิสิษฐ์สังฆการ-ชวลิต พรายภู่)ศาลอาญา - นายกฤต บุญญานุสนธิ์ศาลอุทธรณ์ - นายสละ เทศรำพรรณแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศการประปานครหลวงประกาศการประปานครหลวงเรื่องมาตรการสนับสนุนการยกเลิกใช้น้ำบาดาล ครั้งที่ ๖[๑] เพื่อเป็นการสนองนโยบายรัฐบาลในการแก้ไขปัญหาแผ่นดินทรุดอันเกิดจากการใช้น้ำบาดาลในพื้นที่กรุงเทพมหานครและปริมณฑลตามที่คณะรัฐมนตรีได้มีมติเห็นชอบมาตรการป้องกัน และแก้ไขวิกฤตการณ์แผ่นดินทรุดอันเกิดจากการใช้น้ำบาดาลและเป็นการแบ่งเบาภาระต้นทุนการผลิตของภาคธุรกิจเอกชน อาศัยอำนาจตามความในมาตรา ๑๓(๔) แห่งพระราชบัญญัติการประปานครหลวง พ.ศ. ๒๕๑๐ซึ่งแก้ไขเพิ่มเติมโดยพระราชบัญญัติการประปานครหลวง (ฉบับที่ ๕) พ.ศ. ๒๕๓๕ ประกอบกับข้อบังคับการประปานครหลวงฉบับที่ ๑๑๖ ว่าด้วยการบริการจัดส่ง จำหน่าย และการใช้น้ำประปา พ.ศ. ๒๕๔๓ซึ่งแก้ไขเพิ่มเติมโดยข้อบังคับการประปานครหลวง ฉบับที่ ๑๒๔ว่าด้วยการบริการจัดส่ง จำหน่าย และการใช้น้ำประปา พ.ศ. ๒๕๔๘การประปานครหลวงจึงกำหนดมาตรการและแนวทางเพื่อสนับสนุนส่งเสริมให้ผู้ใช้น้ำบาดาลภาคเอกชนได้ใช้น้ำประปาทดแทนการใช้น้ำบาดาลให้มากขึ้นโดยให้สิทธิแก่ผู้ใช้น้ำหรือผู้ขอรับบริการที่ประสงค์จะใช้น้ำของการประปานครหลวงโดยติดตั้งมาตรวัดน้ำที่มีขนาดเส้นผ่าศูนย์กลางตั้งแต่ ๑ ๑/๒ นิ้วขึ้นไปและได้แจ้งความประสงค์ขอรับการสนับสนุนตามประกาศนี้ ภายในวันที่ ๓๑ ธันวาคม พ.ศ.๒๕๕๐ ดังนี้๑.กรณีเป็นผู้ใช้น้ำรายใหม่ที่มีปริมาณการใช้น้ำประปาต่อเดือนไม่น้อยกว่าร้อยละ๓๐ ของปริมาณการใช้น้ำบาดาลเฉลี่ย ๖เดือนย้อนหลังก่อนการแจ้งขอรับสิทธิตามประกาศนี้การประปานครหลวงจะปรับลดอัตราค่าน้ำเป็นอัตราคงที่ลูกบาศก์เมตรละ ๑๓.๐๐ บาทเป็นระยะเวลา ๒๔ เดือน๒.กรณีเป็นผู้ใช้น้ำประปาร่วมกับน้ำบาดาลที่ยังไม่เคยขอรับสิทธิตามมาตรการสนับสนุนการยกเลิกใช้น้ำบาดาลมาก่อนและมีปริมาณการใช้น้ำประปาเพิ่มขึ้นไม่น้อยกว่าร้อยละ ๓๐ ของปริมาณการใช้น้ำบาดาลเฉลี่ย๖ เดือนย้อนหลังก่อนการแจ้งขอรับสิทธิตามประกาศนี้การประปานครหลวงจะปรับลดอัตราค่าน้ำเป็นอัตราคงที่ลูกบาศก์เมตรละ ๑๓.๐๐ บาทเป็นระยะเวลา ๒๔ เดือน๓.กรณีเป็นผู้ที่ได้รับส่วนลดตามมาตรการสนับสนุนการยกเลิกใช้น้ำบาดาลอยู่แล้วหากมีการใช้น้ำประปาเพิ่มขึ้นไม่น้อยกว่าร้อยละ ๓๐ ของปริมาณการใช้น้ำประปาเฉลี่ย๖ เดือนย้อนหลังก่อนการแจ้งขอรับสิทธิตามประกาศนี้การประปานครหลวงจะขยายเวลาการปรับลดอัตราค่าน้ำเป็นอัตราคงที่ลูกบาศก์เมตรละ ๑๓.๐๐บาท ให้อีกเป็นระยะเวลา ๑๒ เดือน๔.หากปริมาณการใช้น้ำประปาในเดือนใดไม่ถึงเกณฑ์ที่ระบุตามข้อ๑ ข้อ ๒ และข้อ ๓ การประปานครหลวงสงวนสิทธิ์ในการคิดอัตราค่าน้ำประปาตามอัตราปกติทั้งนี้ตั้งแต่บัดนี้เป็นต้นไปประกาศ ณ วันที่ ๑๔พฤษภาคม พ.ศ. ๒๕๕๐วิทิต อาวุชานนท์ผู้ว่าการการประปานครหลวงโสรศ/ผู้จัดทำ๒๘ มิถุนายน ๒๕๕๐สุเมธ/ปรับปรุง๑๘ สิงหาคม ๒๕๕๘[๑] ราชกิจจานุเบกษาเล่ม ๑๒๔/ตอนพิเศษ ๗๔ ง/หน้า ๘๒/๑๘ มิถุนายน ๒๕๕๐
ข้อบัญญัติองค์การบริหารส่วนตำบลนาบัวข้อบัญญัติองค์การบริหารส่วนตำบลนาบัวเรื่องการลดหย่อน หรือยกเว้น หรือลดภาษีบำรุงท้องที่ พ.ศ. ๒๕๕๘ โดยเป็นการสมควรตราข้อบัญญัติขององค์การบริหารส่วนตำบลนาบัวว่าด้วยการลดหย่อน หรือยกเว้น หรือลดภาษีบำรุงท้องที่อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ.๒๕๔๓ องค์การบริหารส่วนตำบลนาบัว โดยความเห็นชอบของสภาองค์การบริหารส่วนตำบลนาบัว และของนายอำเภอเมืองสุรินทร์จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลนาบัว เรื่องการลดหย่อน หรือการยกเว้น หรือลดภาษีบำรุงท้องที่ พ.ศ. ๒๕๕๘ข้อ ๒[๑] ข้อบัญญัตินี้ให้มีผลใช้บังคับในเขตองค์การบริหารส่วนตำบลนาบัวนับตั้งแต่ถัดจากวันประกาศในราชกิจจานุเบกษาข้อ ๓ ในข้อบัญญัติ นี้ที่ดิน หมายความว่า พื้นที่ดินและให้หมายความรวมถึง พื้นที่ที่เป็นภูเขา หรือที่มีน้ำด้วยเจ้าของที่ดิน หมายความว่าบุคคลหรือคณะบุคคล ไม่ว่าจะเป็นบุคคลธรรมดา หรือนิติบุคคลซึ่งมีกรรมสิทธิ์ในที่ดิน หรือครอบครองอยู่ในที่ดินที่ไม่เป็นกรรมสิทธิ์ของเอกชนข้อ ๔ ให้บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเขตองค์การบริหารส่วนตำบลนาบัว และใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตน หรือประกอบกสิกรรมของตนให้ลดหย่อนไม่ต้องเสียภาษีบำรุงท้องที่ได้จำนวนสามไร่ข้อ ๕ ให้นายกองค์การบริหารส่วนตำบลนาบัวเป็นผู้รักษาการให้เป็นไปตามข้อบัญญัตินี้และมีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๘ พฤษภาคม พ.ศ. ๒๕๕๘เฉลิมพลเขียวหวานนายกองค์การบริหารส่วนตำบลนาบัวปริยานุช/ผู้จัดทำ๒๖ สิงหาคม๒๕๕๘วริญา/ผู้ตรวจ๒๖ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๘๒ ง/หน้า ๑๕๗/๒๐ สิงหาคม ๒๕๕๘
ประกาศสํานักงานคณะกรรมการอาหารและยาเรื่อง การแสดงฉลากของผลิตภัณฑ์ป้องกันและกําจัดแมลงในบ้านเรือนประเภทเทคนิคอลเกรด ที่ประกอบไปด้วยสารในกลุ่ม PYRETHROIDS--------------------------------- อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสารในกลุ่ม PYRETHROIDS ในผลิตภัณฑ์ป้องกันและกําจัดแมลงในบ้านเรือนประเภท เทคนิคอลเกรด ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและ ระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้ (1) ประโยชน์ นําไปผลิตเป็นผลิตภัณฑ์ป้องกันและกําจัดแมลงประเภทสําเร็จรูป (2) วิธีเก็บรักษา เก็บให้มิดชิด ห่างจากเด็ก อาหาร สัตว์เลี้ยง และเปลวไฟ (3) ค่าเดือน 1. สวมเสื้อผ้าชุดสําหรับปฏิบัติงานให้ครบชุด ก่อนที่จะลงมือทํางาน ต้องระวังอย่าให้เข้าตา ปาก จมูก หรือถูกผิวหนังหรือเสื้อผ้า 2. ชําระล้างร่างกายและเปลี่ยนเสื้อผ้าทุกครั้ง หลังจากปฏิบัติงาน 3. ต้องล้างมือให้สะอาดด้วยน้ําและสบู่ทุกครั้ง ก่อนรับประทานอาหาร ดื่มน้ํา หรือสูบบุหรี่ 4.ห้ามทิ้งหรือล้างภาชนะบรรจุและอุปกรณ์ ลงในแม่น้ํา คู คลอง แหล่งน้ําสาธารณะ (4) อาการเกิดพิษ อาจมีอาการคัน ผื่นแดงตามผิวหนัง จามหรือคัดจมูก อาเจียน วิงเวียน ปวดศีรษะ (5) วิธีแก้พิษเบื้องต้น 1. หากถูกผิวหนัง ให้ล้างออกด้วยน้ําจํานวนมาก ๆ ถ้าเปื้อนเสื้อผ้าให้รีบถอดออกแล้วเปลี่ยนใหม่ทันที 2. หากสูดดมไอควันวัตถุอันตราย ชื่อผลิตภัณฑ์ ให้นําผู้ป่วยออก จากบริเวณนั้น 3. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์ 4. หากกลืนกินวัตถุอันตราย ชื่อผลิตภัณฑ์ ห้ามทําให้อาเจียน ให้รีบนําส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย ชื่อผลิตภัณฑ์ (6) คําแนะนําสําหรับแพทย์ 1. หากกลืนกิน ให้ทําการล้างท้องด้วย sodium bicarbonate ความเข้มข้น 5 % แล้วตามด้วยผงถ่านแอคติเวทเด็ด 2. ถ้ามีความจําเป็นหรือผู้ป่วยมีอาการชัก ให้ diazepam ขนาด 2.5 มิลลิกรัม IV หรือ IM ช้า ๆ ทุก 2-4 ชั่วโมง ถ้าเป็นเด็ก ให้ขนาด 0.1 มิลลิกรัมต่อกิโลกรัมของน้ําหนักตัว 3. หากผู้ป่วยหายใจไม่ออก ให้ออกซิเจนและเครื่องช่วยหายใจและ atropine ขนาด 1-2 มิลลิกรัม IV ฉีดทุก 30 นาที 4. หลีกเลี่ยงการใช้ยาที่มีผลต่อระบบประสาทส่วนกลาง 5. รักษาตามอาการข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออก ไปนอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538 บรรเทา อื้อกุล(นายบรรเทา อื้อกุล)เลขาธิการคณะกรรมการอาหารและยา
ข้อบัญญัติองค์การบริหารส่วนตำบลบางขันหมากข้อบัญญัติองค์การบริหารส่วนตำบลบางขันหมากเรื่องการกำหนดค่าตอบแทนการตรวจแบบแปลนก่อสร้างหรือดัดแปลงอาคาร พ.ศ. ๒๕๕๘[๑] อาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๖๔ ทวิ แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕องค์การบริหารส่วนตำบลบางขันหมากโดยความเห็นชอบของสภาองค์การบริหารส่วนตำบลบางขันหมากและนายอำเภอเมืองลพบุรีจึงตราข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลบางขันหมากเรื่อง การกำหนดค่าตอบแทนการตรวจแบบแปลนก่อสร้างหรือดัดแปลงอาคาร พ.ศ. ๒๕๕๘ข้อ ๒ข้อบัญญัตินี้ให้ใช้บังคับในเขตองค์การบริหารส่วนตำบลบางขันหมากเมื่อได้ประกาศไว้โดยเปิดเผย ณ สำนักงานองค์การบริหารส่วนตำบลบางขันหมากข้อ ๓ ในข้อบัญญัตินี้เจ้าพนักงานท้องถิ่น หมายถึงนายกองค์การบริหารส่วนตำบลบางขันหมากเจ้าหน้าที่ตรวจแบบแปลนก่อสร้างหรือดัดแปลงอาคาร หมายถึง ผู้ซึ่งเจ้าพนักงานท้องถิ่นแต่งตั้งให้เป็นเจ้าหน้าที่ผู้ตรวจแบบแปลนก่อสร้างหรือดัดแปลงอาคารนายช่าง หมายถึงผู้ซึ่งเจ้าพนักงานท้องถิ่นแต่งตั้งให้เป็นนายช่างนายตรวจ หมายถึงผู้ซึ่งเจ้าพนักงานท้องถิ่นแต่งตั้งให้เป็นนายตรวจข้อ ๔ให้ส่วนการคลังซึ่งมีหน้าที่รับเงินค่าธรรมเนียมการตรวจแบบแปลนก่อสร้างหรือดัดแปลงอาคารหักค่าธรรมเนียมการตรวจแบบแปลนก่อสร้างหรือดัดแปลงอาคารที่ได้รับจากผู้ขอรับใบอนุญาตหรือผู้แจ้ง ตามมาตรา ๓๙ ทวิ แห่งพระราชบัญญัติควบคุมอาคาร พ.ศ. ๒๕๒๒แก้ไขเพิ่มเติมโดยพระราชบัญญัติควบคุม (ฉบับที่ ๒) พ.ศ. ๒๕๓๕ เป็นจำนวนร้อยละสิบของเงินค่าธรรมเนียมดังกล่าวข้อ ๕ให้ส่วนการคลังนำเงินที่หักไว้ตามข้อ ๔มาจัดสรรเป็นเงินค่าตอบแทนการตรวจแบบแปลนก่อสร้างหรือดัดแปลงอาคารแก่เจ้าหน้าที่ผู้ตรวจแบบแปลนก่อสร้างหรือดัดแปลงอาคารนายช่างและนายตรวจ ตามอัตราต่อไปนี้๕.๑ เจ้าหน้าที่ผู้ตรวจแบบแปลนก่อสร้างหรือดัดแปลงอาคาร ร้อยละ ๕๐๕.๒ นายช่าง ร้อยละ ๒๕๕.๓ นายตรวจ ร้อยละ ๒๕ข้อ ๖เงินค่าตอบแทนการตรวจแบบแปลนก่อสร้างอาคารดังกล่าวให้เบิกเงินจากเงินรับฝากการหักเงินค่าธรรมเนียมการตรวจแบบแปลนก่อสร้างหรือดัดแปลงอาคารข้อ ๗ให้นายกองค์การบริหารส่วนตำบลบางขันหมากเป็นผู้รักษาการตามข้อบัญญัตินี้และให้มีอำนาจออกระเบียบประกาศหรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๑๘ มีนาคม พ.ศ. ๒๕๕๘ณัฐกานต์ เขื่อนจันทึกนายกองค์การบริหารส่วนตำบลบางขันหมากปริยานุช/ผู้จัดทำ๓ พฤศจิกายน๒๕๕๘ปริญสินีย์/ผู้ตรวจ๓ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๗๕ ง/หน้า ๗๐/๓๐ ตุลาคม ๒๕๕๘
กฎกระทรวงกฎกระทรวงฉบับที่ ๒๔(พ.ศ. ๒๕๕๕)ออกตามความในพระราชบัญญัติบัตรประจำตัวประชาชนพ.ศ. ๒๕๒๖[๑] อาศัยอำนาจตามความในมาตรา ๘ วรรคหนึ่งแห่งพระราชบัญญัติบัตรประจำตัวประชาชน พ.ศ. ๒๕๒๖ซึ่งแก้ไขเพิ่มเติมโดยพระราชบัญญัติบัตรประจำตัวประชาชน (ฉบับที่ ๓) พ.ศ. ๒๕๕๔ และมาตรา๒๓ วรรคหนึ่ง แห่งพระราชบัญญัติบัตรประจำตัวประชาชน พ.ศ. ๒๕๒๖รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิกข้อ ๔แห่งกฎกระทรวง ฉบับที่ ๑๘ (พ.ศ. ๒๕๔๒)ออกตามความในพระราชบัญญัติบัตรประจำตัวประชาชน พ.ศ. ๒๕๒๖ข้อ ๒ ให้ยกเลิกความในข้อ๖ แห่งกฎกระทรวง ฉบับที่ ๑๘ (พ.ศ. ๒๕๔๒)ออกตามความในพระราชบัญญัติบัตรประจำตัวประชาชน พ.ศ. ๒๕๒๖ซึ่งแก้ไขเพิ่มเติมโดยกฎกระทรวง ฉบับที่ ๒๐ (พ.ศ. ๒๕๔๖)ออกตามความในพระราชบัญญัติบัตรประจำตัวประชาชน พ.ศ. ๒๕๒๖ และให้ใช้ความต่อไปนี้แทนข้อ ๖ การขอมีบัตรการขอมีบัตรใหม่ หรือการขอเปลี่ยนบัตรให้ผู้ขอยื่นคำขอพร้อมด้วยหลักฐานประกอบคำขอต่อพนักงานเจ้าหน้าที่ตามระเบียบที่อธิบดีกรมการปกครองกำหนดณ สถานที่ ดังต่อไปนี้(๑) ที่ว่าการอำเภอหรือกิ่งอำเภอ หรือสำนักงานเขต(๒) สำนักทะเบียนสาขาตามกฎหมายว่าด้วยการทะเบียนราษฎร(๓) สำนักงานเทศบาล(๔) ศาลาว่าการเมืองพัทยา(๕)สำนักงานหรือที่ทำการขององค์กรปกครองส่วนท้องถิ่นที่เจ้าหน้าที่ขององค์กรปกครองส่วนท้องถิ่นนั้นได้รับการแต่งตั้งเป็นพนักงานเจ้าหน้าที่ตามกฎหมายว่าด้วยบัตรประจำตัวประชาชน(๖) สำนักบริหารการทะเบียน กรมการปกครอง(๗) หน่วยบริการจัดทำบัตรเคลื่อนที่ของกรมการปกครอง(๘) สถานที่อื่นที่รัฐมนตรีประกาศกำหนดนอกจากสถานที่ตามวรรคหนึ่งผู้มีถิ่นพำนักนอกราชอาณาจักรตามรายชื่อประเทศที่รัฐมนตรีประกาศกำหนดซึ่งประสงค์จะยื่นคำขอมีบัตรใหม่หรือคำขอเปลี่ยนบัตรอาจยื่นคำขอมีบัตรใหม่หรือคำขอเปลี่ยนบัตร ณ สถานเอกอัครราชทูต สถานกงสุลใหญ่หรือส่วนราชการของกระทรวงการต่างประเทศที่เรียกชื่ออย่างอื่นซึ่งกระทรวงการต่างประเทศมอบหมายให้ปฏิบัติหน้าที่ด้านกงสุลที่มีอาณาเขตหรือเขตกงสุลในประเทศดังกล่าวได้ให้ไว้ณ วันที่ ๓๐ กรกฎาคม พ.ศ. ๒๕๕๕ยงยุทธวิชัยดิษฐรัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากในปัจจุบันกระทรวงมหาดไทยได้ประกาศกำหนดให้การจัดทำบัตรประจำตัวประชาชนด้วยระบบคอมพิวเตอร์สามารถดำเนินการได้ในทุกอำเภอและทุกจังหวัดครอบคลุมพื้นที่ทั่วราชอาณาจักรแล้วการกำหนดให้กระทรวงมหาดไทยประกาศกำหนดท้องที่จังหวัดที่สามารถดำเนินการออกบัตรประจำตัวประชาชนด้วยระบบคอมพิวเตอร์จึงไม่มีความจำเป็นอีกต่อไปประกอบกับโดยที่เป็นการสมควรเพิ่มสถานที่ในการยื่นคำขอมีบัตรประจำตัวประชาชนคำขอมีบัตรประจำตัวประชาชนใหม่หรือคำขอเปลี่ยนบัตรประจำตัวประชาชนทั้งในและนอกราชอาณาจักรเพื่ออำนวยความสะดวกแก่ประชาชนซึ่งประสงค์จะยื่นคำขอ จึงจำเป็นต้องออกกฎกระทรวงนี้ปริยานุช/ผู้จัดทำ๒๐ สิงหาคม๒๕๕๕ณัฐพร/ผู้ตรวจ๒๐ สิงหาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๗๙ ก/หน้า ๔/๑๗ สิงหาคม ๒๕๕๕
ประกาศกระทรวงอุตสาหกรรมฉบับที่ 3973 (พ.ศ. 2551)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมกระเบื้องเซรามิกเล่ม 8 วิธีหาค่าการขยายตัวทางความร้อนเชิงเส้น------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม กระเบื้องเซรามิก เล่ม 8 วิธีหาค่าการขยายตัวทางความร้อนเชิงเส้น มาตรฐานเลขที่ มอก. 2398 เล่ม 8 - 2551 ไว้ ดังมีรายการละเอียดต่อท้ายประกาศนี้ผู้มีอํานาจลงนาม - ประกาศ ณ วันที่ 24 พฤศจิกายน พ.ศ. 2551 พลตํารวจเอก ประชา พรหมนอกรัฐมนตรีว่าการกระทรวงอุตสาหกรรม
ระเบียบเทศบาลตำบล กมระเบียบเทศบาลตำบลกม.๕ว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ.๒๕๕๓ อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ เทศบาลตำบล กม.๕ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลกม.๕ ว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๓ข้อ ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ให้นายกเทศมนตรีตำบล กม.๕รักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกเทศมนตรีตำบลกม.๕ มีอำนาจวินิจฉัยสั่งการตามที่เห็นสมควรข้อ ๔ ให้ประชาชนเข้าตรวจดู ศึกษา ค้นคว้าข้อมูลข่าวสารของราชการได้ ณ ศูนย์ข้อมูลข่าวสารของราชการเทศบาลตำบล กม.๕ซึ่งตั้งอยู่ที่อาคารเทศบาลตำบล กม.๕ ชั้น ๑ เลขที่ ๙๙๙ หมู่ ๗ ตำบลอ่าวน้อยอำเภอเมือง ฯ จังหวัดประจวบคีรีขันธ์ หมายเลขโทรศัพท์ ๐ - ๓๒๕๕ - ๔๔๔๘ ในวันและเวลาราชการข้อ ๕ ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่นข้อ ๖ ห้ามนำอาวุธเข้าไปในศูนย์ข้อมูลข่าวสารข้อ ๗ ห้ามนำอาหารหรือเครื่องดื่มมึนเมามาเพื่อรับประทานหรือดื่มในศูนย์ข้อมูลข่าวสารข้อ ๘ ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๙ การใช้สถานที่ ต้องเคารพสถานที่ไม่ส่งเสียงดังจนเป็นการรบกวนผู้อื่น และต้องรักษาความเป็นระเบียบเรียบร้อยข้อ ๑๐ ประชาชนผู้เข้าขอตรวจ ศึกษา ค้นคว้าต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ข้อ ๑๑ การตรวจ ศึกษา ค้นคว้าข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ ๑๒ เมื่อตรวจค้นคว้า ศึกษาเสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๓ ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตจากเจ้าหน้าที่ประจำศูนย์ข้อมูลข่าวสารข้อ ๑๔ ผู้ใดประมาทเลินเล่อหรือจงใจทำให้ข้อมูลข่าวสารชำรุดเสียหาย สูญหาย ต้องรับผิดชอบชดใช้ค่าเสียหายหรืออาจถูกฟ้องร้องได้ข้อ ๑๕ ผู้ใดไม่ปฏิบัติตามระเบียบนี้ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควรประกาศณ วันที่ ๖ กรกฎาคม พ.ศ. ๒๕๕๓สมนึกลักษณ์ลาวัณย์นายกเทศมนตรีตำบลกม.๕ปริยานุช/ผู้จัดทำ๒๐ตุลาคม ๒๕๕๓ณัฐวดี/ตรวจ๒๐ตุลาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๑๙ ง/หน้า ๑๑/๑๑ ตุลาคม ๒๕๕๓
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดมาตรฐานสินค้าเกษตร : แนวปฏิบัติในการใช้มาตรฐานสินค้าเกษตรการชันสูตรโรคไอเอชเอชเอ็นในกุ้งตามพระราชบัญญัติมาตรฐานสินค้าเกษตรพ.ศ. ๒๕๕๑ ด้วยคณะกรรมการมาตรฐานสินค้าเกษตรเห็นสมควรกำหนดมาตรฐานสินค้าเกษตร เรื่อง แนวปฏิบัติในการใช้มาตรฐานสินค้าเกษตรการชันสูตรโรคไอเอชเอชเอ็นในกุ้ง เป็นมาตรฐานทั่วไป ตามพระราชบัญญัติมาตรฐานสินค้าเกษตรพ.ศ. ๒๕๕๑ เพื่อส่งเสริมสินค้าเกษตรให้ได้คุณภาพ มาตรฐาน และปลอดภัยอาศัยอำนาจตามความในมาตรา๕ มาตรา ๑๕ และมาตรา ๑๖ แห่งพระราชบัญญัติมาตรฐานสินค้าเกษตรพ.ศ. ๒๕๕๑ ประกอบมติคณะกรรมการมาตรฐานสินค้าเกษตร ในการประชุมครั้งที่๓/๒๕๕๙ เมื่อวันที่ ๕ กันยายน ๒๕๕๙ รัฐมนตรีว่าการกระทรวงเกษตรและสหกรณ์ จึงออกประกาศกำหนดมาตรฐานสินค้าเกษตร: แนวปฏิบัติในการใช้มาตรฐานสินค้าเกษตร การชันสูตรโรคไอเอชเอชเอ็นในกุ้งมาตรฐานเลขที่ มกษ. 10455(G) - 2559 ไว้เป็นมาตรฐานทั่วไป ดังมีรายละเอียดแนบท้ายประกาศนี้ทั้งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๐ตุลาคม พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แนวปฏิบัติในการใช้มาตรฐานสินค้าเกษตรการชันสูตรโรคไอเอชเอชเอ็นในกุ้ง(มกษ. 10455 (G)-2559)(ดูข้อมูลจากภาพกฎหมาย)ปริยานุช/จัดทำ๖ กุมภาพันธ์๒๕๖๐ปุณิกา/ตรวจ๖ กุมภาพันธ์๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๕ ง/หน้า ๕/๒ กุมภาพันธ์ ๒๕๖๐
พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในท้องที่บางจังหวัด(ฉบับที่ ๒)พ.ศ. ๒๕๓๔ ภูมิพลอดุลยเดชป.ร.ให้ไว้ ณ วันที่๒๖ ตุลาคม พ.ศ. ๒๕๓๔เป็นปีที่ ๔๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในท้องที่บางจังหวัดอาศัยอำนาจตามความในมาตรา๒๕ แห่งธรรมนูญการปกครองราชอาณาจักร พุทธศักราช ๒๕๓๔ และมาตรา ๒แห่งพระราชบัญญัติควบคุมอาคาร พ.ศ. ๒๕๒๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ บังคับในท้องที่บางจังหวัด (ฉบับที่ ๒) พ.ศ. ๒๕๓๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ใช้พระราชบัญญัติควบคุมอาคาร พ.ศ. ๒๕๒๒บังคับในท้องที่จังหวัด ดังต่อไปนี้(๑)จังหวัดฉะเชิงเทรา(๒)จังหวัดนครปฐม(๓)จังหวัดสมุทรสาครมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอานันท์ ปันยารชุนนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากในท้องที่จังหวัดฉะเชิงเทรา จังหวัดนครปฐม และจังหวัดสมุทรสาครกำลังมีการขยายตัวทั้งในด้านการก่อสร้างอาคารและการผังเมืองสมควรให้ใช้พระราชบัญญัติควบคุมอาคาร พ.ศ. ๒๕๒๒ บังคับในท้องที่ดังกล่าวเพื่อประโยชน์ในด้านการควบคุมเกี่ยวกับความมั่นคงแข็งแรง ความปลอดภัยการป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้สรัลพร/พิมพ์๑๔ มกราคม ๒๕๕๑ฐิติพงษ์/ตรวจ๒๓ มกราคม ๒๕๕๑โชติกานต์/ปรับปรุง๒๘ เมษายน ๒๕๖๓อรญา/ตรวจ๙ กันยายน ๒๕๖๓[๑] ราชกิจจานุเบกษาเล่ม ๑๐๘/ตอนที่ ๑๙๕/ฉบับพิเศษ หน้า ๒๕/๘ พฤศจิกายน ๒๕๓๔
ประกาศองค์การบริหารส่วนตำบลเหล่าน้อยประกาศองค์การบริหารส่วนตำบลเหล่าน้อยเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคล[๑] เพื่อให้เป็นไปตามมาตรา๒๓ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ซึ่งกำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ คือประเภทของบุคคลที่มีการจัดเก็บข้อมูลไว้ ประเภทของระบบข้อมูลข่าวสารส่วนบุคคลลักษณะการใช้ข้อมูลตามปกติ วิธีการขอตรวจดูข้อมูลข่าวสารของเจ้าของข้อมูลวิธีการขอให้แก้ไขเปลี่ยนแปลงข้อมูล และแหล่งที่มาของข้อมูลองค์การบริหารส่วนตำบลเหล่าน้อยจึงจัดระบบข้อมูลข่าวสารส่วนบุคคลของหน่วยงานองค์การบริหารส่วนตำบลเหล่าน้อยอำเภอเสลภูมิ จังหวัดร้อยเอ็ด ดังนี้๑.ประเภทของบุคคลที่มีการเก็บข้อมูลไว้๑.๑ผู้บริหารองค์การบริหารส่วนตำบลเหล่าน้อย รวมทั้งผู้ช่วยผู้บริหารท้องถิ่น๑.๒สมาชิกสภาองค์การบริหารส่วนตำบลเหล่าน้อย๑.๓ข้าราชการส่วนท้องถิ่น สังกัดองค์การบริหารส่วนตำบลเหล่าน้อย๑.๔ลูกจ้างประจำ สังกัดองค์การบริหารส่วนตำบลเหล่าน้อย๑.๕พนักงานจ้าง สังกัดองค์การบริหารส่วนตำบลเหล่าน้อย๒.ประเภทของระบบข้อมูลข่าวสารส่วนบุคคล๒.๑ทะเบียนประวัติผู้บริหารองค์การบริหารส่วนตำบลเหล่าน้อยและผู้ช่วยผู้บริหารท้องถิ่น๒.๒ทะเบียนประวัติสมาชิกสภาองค์การบริหารส่วนตำบลเหล่าน้อย๒.๓แฟ้มประวัติ บัตรประวัติ ข้าราชการส่วนท้องถิ่น๒.๔แฟ้มประวัติ บัตรประวัติ ลูกจ้างประจำ๒.๕แฟ้มประวัติ บัตรประวัติ พนักงานจ้าง๓.ลักษณะการใช้ข้อมูลตามปกติใช้ในการบริหารงานบุคคลขององค์การบริหารส่วนตำบลเหล่าน้อย๔.วิธีการขอตรวจดูข้อมูลข่าวสารของเจ้าของข้อมูล๔.๑ยื่นคำร้องขอตรวจดูข้อมูลข่าวสารต่อเจ้าหน้าที่ผู้รับผิดชอบ๔.๒นายกองค์การบริหารส่วนตำบล ปลัดองค์การบริหารส่วนตำบลหรือเจ้าหน้าที่ผู้รับมอบหมายเป็นผู้พิจารณาอนุมัติ๕.วิธีการขอแก้ไขเปลี่ยนแปลงข้อมูลการแก้ไขเพิ่มเติมรายการแฟ้มและบัตรประวัติข้าราชการส่วนท้องถิ่นและลูกจ้างประจำมีแนวทางปฏิบัติดังนี้๕.๑ การขอแก้ไขวัน เดือน ปีเกิดปฏิบัติตามระเบียบสำนักนายกรัฐมนตรี ว่าด้วยการขอแก้ไขวัน เดือน ปีเกิดในทะเบียนประวัติข้าราชการ พ.ศ. ๒๕๒๗๕.๒การแก้ไขเพิ่มเติมรายการในทะเบียนประวัติ มีแนวทางปฏิบัติดังนี้๕.๒.๑ รายการเปลี่ยนแปลงหรือเพิ่มเติมที่จะต้องแจ้งให้เจ้าหน้าที่ด้านงานบุคคลทราบเพื่อบันทึกในทะเบียนประวัติ- การผ่านการอบรม ดูงานและการรับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาหลักฐานที่เกี่ยวข้อง จำนวน ๑ ชุด- การเพิ่มวุฒิการศึกษา ใช้หลักฐานสำเนาประกาศนียบัตรปริญญาบัตร และสำเนาใบแสดงผลการศึกษา (Transcript)จำนวน ๑ ชุด-การเปลี่ยนชื่อตัว - ชื่อสกุล ให้แจ้งการเปลี่ยนแปลง โดยแนบสำเนาเอกสารหลักฐานการเปลี่ยนชื่อตัว ชื่อสกุลพร้อมแนบสำเนาทะเบียนบ้าน (ท.ร. ๑๔) จำนวน ๑ ชุด-การเพิ่มเติมรายการอื่น ๆ เช่น การได้รับการคัดเลือกพนักงานดีเด่น เป็นต้นให้ส่งสำเนาใบประกาศหรือหลักฐานอื่น ๆ จำนวน ๑ ชุด๕.๒.๒เอกสารหลักฐานที่ส่งให้เจ้าหน้าที่ด้านงานบุคคลต้องรับรองสำเนาถูกต้อง๖.แหล่งที่มาของข้อมูล๖.๑เจ้าของประวัติ๖.๒คำสั่งแต่งตั้ง โอน ย้าย การเลื่อนระดับ การเลื่อนขั้นเงินเดือน คำสั่งอื่น ๆที่เกี่ยวกับการบริหารงานบุคคล๖.๓ผลการเลือกตั้ง และคำสั่งแต่งตั้ง๖.๔สัญญาจ้างประกาศ ณ วันที่ ๒๑พฤศจิกายน พ.ศ. ๒๕๕๙พรทิพย์ โพธิ์ชัยนายกองค์การบริหารส่วนตำบลเหล่าน้อยปริยานุช/จัดทำ๑๓ มีนาคม ๒๕๖๐พิมพ์มาดา/ตรวจ๑๒ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๙ ง/หน้า ๑๖๖/๙ มีนาคม ๒๕๖๐